Anong gusto mo? Pera?
Mayaman ako, mayaman ang tatay ko.
'Yan ang problema niyong mga lalaki, akala niyo nadadaan sa pera ang lahat.
Kapangyarihan ang hinahanap ko. at ang hinahanap ko
ay wala sa 'yo.
Sandali…
Abalang-abala ka, Sergeant Guerrero.
Sinabi mo pa. Ang brutal ng nangyari dito.
Pero ang mga guwardya lang ang kinuhanan ng mga puso.
At lumalabas na sila'y dating mga militar,
lahat ay mula sa isang pangkat.
Ang Skeleton Crew.
Kilala namin ang mga tattoo na 'yan, boss.
Madalas silang ipinapadala sa timog.
Isang lokong grupo at mayroong mas lokong CO.
Ang sabi ay marangal siyang ipinagbitiw matapos na pumalya ang isang operasyon.
Tingnan mo kung mahahanap siya ng mga kakilala mo sa militar.
Dapat natin siyang bisitahin.
Opo, boss. Dadalhin namin ang impormasyon sa iyo oras na makuha namin ito.
Sa tingin mo ba ang mga guwardya ang target?
Makikita natin.
Puwede ko bang gawin iyon, Papa?
Ang ating pangunahing suspek.
Pamilyar ba siya?
Maaari kong tingnan ang mga dokumento, pero baka matagalan.
Bantay, Puti.
Naaamoy ko pa siya. Hahabulin namin.
Kailangan ko yata ng alak.
Koronel Hidalgo.
Ayos ka lang ba?
Koronel.
Sa tingin namin ay may pumapatay sa mga sundalo mula sa iyong pangkat.
Wala na sila.
Kung nasa peligro ang buhay mo…
Ang asawa at pamilya ko ay wala na.
Sasabihin ng mga taong iniwanan nila ako, pero alam ko ang katotohanan.
Si Ramona iyon.
Ang babaeng ito ba?
Ang mukha ng demonyo mismo.
Ang kaniyang pangkat ng rebelde ay ilang buwan nang pinapatay ang mga tao ko
bago pa namin siya masundan sa kanilang kampo.
Pero katulad ng iba pang mga rebelde, mayroon silang pamahiin.
PInaniniwalaan nilang matatawag nila ang kapangyarihan ng digmaan.
Isang ritwal ng dugo.
Isang ritwal ng kamatayan.
Kaya ginawa mo siyang tropeo.
Isang gantimpala para sa mga kalalakihang nahuhumaling,
nahuhumaling sa dugo, sa kasakiman, sa digmaan.
Hindi namin alam kung ano ang nagawa namin hanggang sa kami ay…
Siya ay naging preso.
Hindi iyon ang nagpapatunay ng pagiging sundalo niyo,
iyon ay patunay na kayo ay mga duwag.
Hindi mo naiintindihan!
Ang kapangyarihan ng ritwal ang siyang lumason sa aming mga isipan,
ang kumontrol sa aming kalooban.
At noong kami ay natauhan na, nakatakas na siya.
Koronel, patay na ang mga tao mo.
Pinatay ng isang babae na ang nais ay gumanti sa mga ginawa niyo.
Kung ikaw na ang susunod…
E 'di hayaan niyo siya!
Pinatay ko ang mga tao niya at pinatay niya ang sa akin.
Pero ang kamatayan ay sumasapit para sa ating lahat.
Kalaunan, ito ay sasapitin mo rin.
Ninyong dalawa.
Papa?
'Wag kang mag-alala, Alex. Tapos na tayo rito.
ISANG ORIHINAL NA ANIME NA SERIES MULA SA NETFLIX
MULA SA ORIHINAL NA FILIPINO COMIC BOOK SERIES "TRESE"
ISINULAT NI BUDJETTE TAN AT IGINUHIT NI KAJO BALDISIMO
Dahan-dahan sa ulo niya.
Alexandra, salamat sa pagpunta.
Walang anuman, Kapitan,
pero ang banggaan ay walang masyadong kinalaman sa trabaho ko.
Pangatlong karera na 'to ngayong buwan na nauwi sa banggaan.
At pangatlong beses na itong naulit
kung saan nawalang parang bula ang nanalong sasakyan.
Walang nakuha sa mga checkpoint, sa mga nagpapatrol, basta na lang nawala.
Hindi ko lubos maisip na may nagkakarera pa rin dito.
Sana nga ay wala na lang.
Ganoon din si tito.
Alexandra, ito ang pamangkin ko, si Marco.
Mula sa Philippine 5th Infantry Division.
Dati niyang kaibigan ang biktima, si JP Llorca.
Parang ang labo kasi.
Bata pa lamang si JP ay nangangarera na siya.
Hindi siya mawawala ng gano'n lang.
May mga bakas.
Mukhang mayroon siyang pasahero, isang babae.
Palaging kasama ni JP ang kaniyang nobyang si Coreen.
Sinubukan ko siyang tawagan, pero parang pati siya ay nawala rin.
Sabi ng mga saksi ay may kasamang babae ang biktima bago magsimula ang karera.
Hindi iiwanan ni Coreen si JP, lalo na bago magsimula ang karera.
Walang bakas, walang katawan.
Maaaring siya ay na-kidnap.
Kayong dalawa, hindi ito ang oras para makipagkilala.
Hindi lang sila basta mga babae, bossing,
mga saksi sila.
Ako si Hannah.
Ako naman si Amie.
Kayo ay ang mga taong hangin.
-Oo! -Oo!
Kami ay tagahanga ng mga karera, kapag mas mabilis ang sasakyan, mas mabuti.
Lalo na iyong kareristang bright blue.
-Nakita niyo 'yung isang drayber? -Oo.
Matangkad, misteryoso, matikas.
May pambihirang bilis at lakas kung nakukuha mo ang ibig naming sabihin.
Sa tingin ko'y alam ko na kung saan tayo magsisimulang maghanap.
Pasensya na, ma'am, tingin ko ay nasa mali kayong palapag,
nakareserba po ito para sa mga executive.
Nandito kami para makipagkita kay Señor Armanaz.
-Mayroon po ba kayong appointment? -Importante ito.
Lahat ng ginagawa ng Señor ay importante.
Kaya kung wala kayong appointment, ang mga guwardya na ang…
Makikipagkita na sa inyo ngayon ang Señor.
Salamat.
Ikaw lang, ma'am.
Señor Armanaz, ang Dakilang Kabayo at ang Diyos ng mga Tikbalang,
maraming salamat sa pagpapahintulot na makita kayo.
Determinado ka, Trese.
Katulad ng iyong ama.
Sana lang ay hindi masayang ang oras ko sa pakay mo ngayon dito
para sa kabutihan mo.
Humihingi ako ng paumanhin, Señor, pero may rason ako upang paniwalaan
na isa sa lalaki sa inyong tribo ay maaaring kumuha ng tropeo,
isang batang babae.
Ang kailangan ko lamang ay maibalik siya nang ligtas.
Kung ang hinahanap mo ay talagang nagmula sa aming tribo, ako na ang bahala roon.
Kung totoong kinukuha ang mga tao, masisira nito ang balanse
sa pagitan ng mundo ng mga tao at ng mundong ilalim.
Matagal na akong namumuno rito
pero ngayo'y nangangahas kang pangaralan ako?
Hindi ko ibig ang insultuhin ka, dakila,
pero tulad ng pagpapanatili mo ng kaayusan sa inyong tribo
ay gano'n din ako.
Maipagmamalaki ka ng iyong ama
na sumusunod ka sa kaniyang mga yapak, Alexandra.
Malas lang na hindi ko masasabi ang kaparehas sa aking anak, si Maliksi.
Ilang linggo na siyang nawawala.
Ibabalik mo siya sa akin, tama ba?
Ipinapangako ko, Señor,
kapag nahanap ko ang babae, ibabalik kong ligtas ang inyong anak.
Tumawag ulit si Guerrero.
Ang daming yatang nangyayari, bossing.
Sa tingin ko ay sinsubukan ako ng mundong ilalim.
Kapitan Guerrero, hindi namin inaasahan na makikita ka namin kaagad.
Oo, nakatanggap kami ng tawag tungkol sa repairman na tinamaan ng kidlat
habang nag-aayos ng kuryente.
Ordinaryo lang naman ang lahat hanggang sa makita mo ito.
Apat na magkakahiwalay na insidente ng pagkakuryente.
Lahat ay aksidente, lahat ay sa loob ng apat na buwan.
Dito mismo sa parehas na nayon.
Mukhang hindi lang ito pagkakataon.
Alam kong lilibot ka rito, Trese.
Nuno, 'yong mga aksidente dito sa Livewell…
Hindi lahat ay kaso ng mga cross circuit, kung tatanungin mo ako.
May narinig akong sabi-sabi tungkol sa mga tao rito
na nagiging mas madasalin nitong mga nakaraan.
Hindi ko rin ibig sabihin na sa simbahan.
Sinusubukan nilang manatiling masaya ang pamumuhay rito at mamuhay
habang pinagpapatuloy ito.
At kanino naman sila nagdarasal?
Sabihin na lang nating
patuloy pa rin silang naghahanap ng mga kasagutan mula sa kalangitan.
Kaya baka kailanganin mo ng mahika para hawiin ang mga ulap.
Huwag ka masyadong lumayo, Nuno at baka sakaling tawagin kita ulit.
Nasa paligid lang naman ako.
Mga dating nakakubli, ngayo'y ibunyag.
May ganito rin bang marka ang ibang mga biktima, Kapitan?
Wala iyan sa ulat ng koronel.
Tatanungin ko.
Huwag na.
Matagal ko na rin namang iniisip na magreklamo tungkol sa singil ng kuryente.
Alexandra Trese, hindi ko inaasahang makita ka ng ganitong oras.
Pero oo nga pala, iyan nga pala ang trabaho mo.
Ikaw rin, Bagyon Lektro.
Lalo na at natagpuan ang tatak ng iyong anak sa isang bangkay sa Livewell Village.
Hindi ko yata gusto ang ipinaparating mo, Bb. Trese.
Alam ko ang kautusan.
Walang kinalaman ang pamilya namin sa trafficking ng mga kaluluwa.
Kahit na isinakripisyo sila gamit ang pangalan niyo?
Alam ko ang kalakaran ng pamilya niyo, Bagyon Lektro.
Wala kayong karapatan pagharian ang mga buhay sa siyudad na 'to.
Lalo na't nandito ako.
Hindi ako tulad ng tikbalang, Alexandra.
Ang kapayapaang pilit na itinataguyod mo
at ng iyong ama ay unti-unti nang gumuguho.
Iyon ba ang dahilan para bumalik kayong mag-ama
sa panghihingi ng mga sakripisyo sa kabila ng mga lahat?
Wag mong pakialaman ang anak ko, tribo ko at pamilya ko.
Kung ganon ay layuan mo ang sa akin
o ang susunod na bangkay na may tatak ay ang sa anak mo.
Mapangahas ka, Trese.
Kung nandito ang ama mo, rerespetuhin niya ang awtoridad ko.
Samantala, hinahayaan mo ang anak ni Armanaz
na magpagala-gala sa Maynila.
-Ayan na! -Ayan!
Sigurado ba kayong darating siya?
Basta't karapat-dapat ang makakalaban niya…
Hindi niya papalampasin ito.
Basta huwag niyong kalimutan ang kasunduan natin.
'Wag kang mag-alala sa amin. Tumingin ka lang sa kalsada.
At siguraduhin mong makukuha ang premyo pagdating sa dulo.
Hoy. Gusto mo bang makipagkarera?
Depende.
Gusto mo ba ng hamon?
Wala pa akong tinanggihan kahit isa.
Ang mananalo ay makakakuha ng tropeo.
Ang tagal ko nang hindi narinig 'yan.
Kailangan mo munang manalo.
Ready, set…
Simulan na natin 'to.
Kumapit ka ng mahigpit.
Wala nang balikan 'to.
Ngayon na!
-Ayan! -Ayan!
Nandaya ka!
Gumamit ka ng mahika, gumamit ako ng mahika.
Patas lang ang karera.
Hindi ako natatalo ng mga tao!
Natalo ka pa rin, ibig sabihin ay may utang kang tropeo sa akin.
Ako si Maliksi, ang prinsipe ng mga Tikbalang.
Wala akong utang sa 'yo.
At nagkamali akong isipin
na tutupad ang prinsipe ng mga Tikbalang sa napagkasunduan.
Mabibigo ang iyong ama.
Kung ito ay para lang sa alituntunin ng lahi ko…
Maaari mo nang kuhanin ang tropeo mo.
Maliit na bagay lang siya sa 'kin.
Tumawag si Lektro.
Gusto niyang makipagkasundo.
Pupuntahan natin siya pagkatapos nating ihatid si Coreen.
May naaalala ka ba?
Wala.
Ang naaalala ko lang ay pumayag si JP makipagkarera sa asul na sasakyan.
At pagkatapos, ayon, ikaw na ang nakita ko.
Hindi ko alam. Para bang…
Para kang ginayuma?
Parang gano'n na nga, oo.
Aayos ba ang kalagayan ni JP?
Sabi ng ospital ay gagaling din siya.
Maaari mo siyang bisitahin pagkahatid namin sa iyo.
May mabuti bang balita, bossing?
Oo nga, nangangati na kami sa aksyon dito.
Wala roon si Bagyon Lektro.
Kung sa tingin niya'y mapapaikot niya 'ko, nagkakamali siya.
Mukhang kumikilos na siya, bossing.
Naku, ang sasakyan.
Alexandra Trese, ang lakas mong hamunin ang tatay ko, ang pamilya ko?
Bagyon Kulimlim.
Laki ka pa rin sa layaw.
Tingnan natin kung may masasabi ka pa pagkatapos kitang sunugin, Trese.
Tapos na ang laban, Alexandra.
Wala ang tatay mo rito para protektahan ka.
Kumusta, Trese?
Pasensya na nahuli ako. Ang lala ng trapiko.
Mas mabuti nang huli kaysa sa hindi dumating, Nuno.
Kuryentehin siya!
Salamat sa pag-alalay, Nuno.
Kilala mo naman ako.
Hindi ko pinapalagpas ang pagkakataon sa pagkampi sa malalaking tao.
Pero mag-iingat ka sa mga kinakalaban mo.
Wala nang kasiguruhan ang nasa mundong ilalim ngayon.
Mayroon ba kayong barya?
Kasi mukhang sasakay tayo sa tren.
Kape, bossing?
Salamat, Hank.
Magandang umaga, girls. Natuwa ba kayo sa premyo?
-Oo. -Parang ganoon na nga.
Sandali lang, kami ang premyo sa pagkapanalo sa karera?
Pakiramdam ko ay ginamit ako.
Tungkol sa premyo, pinapaabot noong Marco ang pasasalamat niya.
Gusto ka niyang pasalamatan para sa pagbalik ng nobya ng kaibigan niya.
Hiningi pa nga ang numero mo para personal kang pasalamatan.
Naku, parang may gusto siya sa 'yo, bossing.
Binalaan na kitang huwag makialam, Alexandra.
Magandang umaga, Bagyon Lektro.
Dumaan ka sana sa may pintuan.
Nagpakita ka ng paggalang sa Tikbalang,
pero hindi sa akin, hindi sa anak ko?
Paano ko gagalangin si Bagyon Kulimlim pagkatapos niya akong atakihin?
Kung gano'n ay pagbabayaran mo ito, Alexandra Trese.
May bagyong paparating.
At sa pagdating nito, huwag mong asahan ang tulong mula sa tribo ko.
Hindi ako umaasa sa 'yo, Lektro.
Anumang bagyo 'yan,
magiging handa kami.
Ang pagsasalin ng subtitle ay ginawa ni: Raven Bunag